b'\n_START_ARTICLE_\nHyphaene petersiana\n_START_SECTION_\nAugalo morfologija\n_START_PARAGRAPH_\n\xc5\xa0i masyvi palm\xc4\x97 u\xc5\xbeauga iki 25 m auk\xc5\xa1\xc4\x8dio, auga po vien\xc4\x85, kartais kaip dvyn\xc4\x97s. Auga prie lokali\xc5\xb3 sezonini\xc5\xb3 vandens basein\xc5\xb3, upi\xc5\xb3, molingame ir s\xc5\xabriame dirvo\xc5\xbeemyje, nem\xc4\x97gsta Kalahario dykumos sm\xc4\x97lio. Kamienas tiesus su pastor\xc4\x97jimu viduryje. Lapas v\xc4\x97duokl\xc4\x97s formos \xe2\x80\x93 pir\xc5\xa1tuotas, pilkai \xc5\xbealios spalvos su geltonais segmentais ir su lapkotis yra 1,5\xe2\x80\x932 m ilgio. Lapo lapeliai a simetri\xc5\xa1ki bazei, lapkotis su juodais dygliais._NEWLINE_Vyri\xc5\xa1ki ir moteri\xc5\xa1ki \xc5\xbeiedai \xc5\xbeydi ant atskir\xc5\xb3 med\xc5\xbei\xc5\xb3, vyri\xc5\xa1kasis \xc5\xbeiedas ma\xc5\xbeesnis. Tamsiai rudos spalvos vaisiai beveik apval\xc5\xabs 4-6 cm skersmens. Kiekvieno vaisiaus viduje yra viena balta s\xc4\x97kla, kuri vadinamas augaliniu dramblio kaulu. S\xc4\x97klos viduje esantis skystis spalva ir skoniu primena kokos\xc4\x85.\n_START_SECTION_\nVardai\n_START_PARAGRAPH_\nPalm\xc4\x97 pavadinta Berlyno profesorius Vilhelmo Peterso (1815\xe2\x80\x931863 m.), kuris XIX a. prad\xc5\xbeioje apra\xc5\xa1\xc4\x97 Mozambiko gamt\xc4\x85, vardu. \xc5\xa0i hifen\xc4\x97 dar vadinama: angl. Makalani Palm, African Ivory Nut Palm, African Wine Palm, Northern Lala Palm, Vegetable Ivory Palm, pranc. Palmier \xc3\xa0 Ivoire D\xc2\xb4afrique}.\n_START_SECTION_\nPanaudojimas\n_START_PARAGRAPH_\n\xc5\xa0i palmi\xc5\xb3 r\xc5\xab\xc5\xa1is labai pana\xc5\xa1i \xc4\xaf Stand\xc5\xbeialap\xc4\x99 hifen\xc4\x99, naudojama medienai, i\xc5\xa1 supl\xc4\x97\xc5\xa1yt\xc5\xb3 lap\xc5\xb3 pinami krep\xc5\xa1iai. Maistui naudojama susmulkinti lapai ir kamieno \xc5\xa1erdis. Palm\xc4\x97s vaisiai maistui nenaudojami \xe2\x80\x93 tik bado metu, paprastai juos \xc4\x97da \xc5\xbev\xc4\x97rys. I\xc5\xa1 palm\xc4\x97s sul\xc4\x8di\xc5\xb3 gaminamas vynas ir walende.'